મુંબઈ : ઘરેલુ હિંસાના મામલે ફસાયેલા ટીમ ઈન્ડિયાના અનુભવી ઝડપી બોલર મોહમ્મદ શમીને વધુ એક ફટકો પણ પડ્યો હતો. બીસીસીઆઈએ જાહેર કરેલ વાર્ષિક કરારમાંથી તેનું નામ નીકળી ગયુ હતું. આ મામલે બીસીસીઆઈના એક અધિકારીએ સ્પષ્ટતા કરી છે કે શમીને પત્નિએ જે આરોપ લગાવ્યા છે તે તેમની અંગત જિંદગીના છે. આથી બીસીસીઆઈ કોઈ કોમેન્ટ કરી શકે નહીં. જો કે આ મામલો નૈતિકતાના ધોરણનો હોવાથી બીસીસીઆઈએ શમીનો કરાર રદ્દ નથી કર્યો પણ અટકાવી દીધો છે. બીસીસીઆઈ એક સપ્તાહમાં તપાસ કરીને શમીના કરાર પર નિર્ણય લેશે. સુપ્રિમ કોર્ટ રચિત સંચાલન સમિતિએ હાલ શમીનો કરાર અટકાવી રાખ્યો છે જે તેની સામેના આરોપો ખોટા જણાશે તો તેને ફરી કરાર મળી જશે.